**Úradná správa č. 20 z 17.06.2021**

**1. Správy VV**

**VV hlasovaním per rollam dňa 17.06.2021 schvaľuje:**

1. termín riadnej Konferencie ObFZ Trebišov na deň **16.07.2021 (piatok) o 17:30 hod. v Trebišove**.

2. návrh ŠTK na **anulovanie mládežníckych súťaží** V. liga U19, III. liga U15 sk. A, III. liga U15 sk. B a Prípravka U11 sk. B.

3. **úpravu Rozpisu ObFZ Trebišov** pre súťažný ročník 2020/21 vzhľadom na Covid situáciu a splnenie podmienok potrebných pre usporiadanie hromadných športových podujatí **pre dohrávané stretnutia v mesiaci jún 2021**, v časti 6 Poplatky a poriadkové pokuty navrhované odbornými komisiami ObFZ na DK v bode **a) nenastúpenie na stretnutie sa mení výška pokuty zo 100 eur na 10 eur**.

**2. Správy sekretariátu**

1. Sekretariát upozorňuje kluby na možnosť čerpania **dotácie 15% zo Zákona o športe** v podobe kreditov (cez E-shop SFZ),

2. Úplné znenie **Vyhlášky 208** Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k obmedzeniam hromadných podujatí nájdete na adrese:

<https://www.uvzsr.sk/docs/info/ut/vyhlaska_208.pdf>

3. Sekretariát oznamuje, že futbalové kluby ObFZ na základe zmluvy o výpožičke majú nárok od SFZ na **multifunkčné zariadenie zn. Brother** typ. MFC-L8690CDW, resp. DCP-L8410CDW.

**Multifunkčné zariadenia si prevzali tieto FK** : OŠK Zemplínske Hradište, OZ TJ Milhostov, ŠK Zemplínske Jastrabie, FK Kysta, FK Slovan Brehov, TJ Boťany, FK II. Rákóczi Ferenc Borša, FK Veľaty, FK v Nižnom Žipove, TJ Internacionál Hraň, TJ Svätuše, TJ TISA Trakany, ŠK Kuzmice, TJ Tokaj Slovenské Nové Mesto, TJ Družstevník Plechotice, OFK Biel, TJ Družstevník Parchovany, TJ Družstevník Cejkov, TJ Slavoj Kráľovský Chlmec, FK Tatran Úpor, OFK Vojčice, FK TJ Lokomotíva ŠM Michaľany, TJ Družstevník Malý Horeš, MFK Čierna nad Tisou, TJ ŠM Streda nad Bodrogom, OŠK Veľký Horeš.

**Multifunkčné zariadenie si k 17.06.2021 neprevzali** : FC Tokaj Tŕňa.

**3. Správy ŠTK**

1. ŠTK ukladá FK povinnosť oznámiť ObFZ a súperovi cez ISSF najneskôr **36 hodín pred stretnutím**, ak má závažné dôvody pre nenastúpenie na stretnutie.

2. ŠTK na základe žiadosti TJ Tokaj Slovenské Nové Mesto súhlasí s odohratím stretnutia **12. kola** VI. ligy dospelých **TJ Tokaj Slovenské Nové Mesto – FK Veľaty** 20.06.2021 **o 16:00 hod.**

3. ŠTK kontumuje stretnutie 11. kola VI. ligy dospelých **FK Veľaty – OŠK Veľký Horeš 3:0 K** (hostia na stretnutie nenastúpili), do pozornosti DK,

4. ŠTK kontumuje stretnutie 11. kola VI. ligy dospelých **TJ Svätuše – FC Tokaj Tŕňa 3:0 K** (hostia na stretnutie nenastúpili), do pozornosti DK,

5. ŠTK kontumuje stretnutie 11. kola VI. ligy dospelých **FK II. Rákóczi Ferenc Borša – OFK Biel 3:0 K** (hostia na stretnutie nenastúpili), do pozornosti DK,

6. ŠTK podľa SP čl. 83/1 **odpočíta 3 body FC Tokaj Tŕňa** za odohratie stretnutia 10. kola VI. ligy dospelých počas neuhradenia mesačnej zbernej faktúry.

7. ŠTK **anuluje súťažný ročník** **mládežníckych súťaží** V. liga U19, III. liga U15 sk. A, III. liga U15 sk. B a Prípravka U11 sk. B.

8. Organizačné zabezpečenia stretnutí na základe Vyhlášky:

Stretnutia sa odohrajú za podmienok vyplývajúcich z regionálneho Covid automatu v zmysle Vyhlášky UVZ č. 208 a následných aktualizácií.

**V zmysle Vyhlášky č. 208, § 7 Spoločné ustanovenia:**

(1) Ak táto vyhláška uvádza podmienku negatívneho výsledku antigénového testu na ochorenie COVID-19, je ho možné nahradiť potvrdeniami o nasledovných skutočnostiach:

a) osoba bola zaočkovaná druhou dávkou mRNA vakcíny proti ochoreniu COVID-19 a od tejto udalosti uplynulo viac ako 14 dní,

b) osoba bola zaočkovaná prvou dávkou vektorovej vakcíny proti ochoreniu COVID-19 a od tejto udalosti uplynulo viac ako 4 týždne,

c) osoba je viac ako 14 dní po 1. dávke očkovania proti ochoreniu COVID-19 (mRNA alebo vektorovou vakcínou), ak bola prvá dávka očkovania podaná v intervale do 180 dní od prekonania ochorenia COVID-19,

d) osoba prekonala ochorenie COVID-19 v období pred nie viac ako 180 dňami,

e) ide o osobu do 10 rokov veku.

(2) Prevádzkovateľ zariadenia alebo organizátor hromadného podujatia je oprávnený požadovať od osoby vstupujúcej do vnútorných alebo vonkajších priestorov hromadného podujatia predloženie príslušného dokladu, ktorý preukazuje niektorú zo skutočností podľa odseku 1; do tohto dokladu je prevádzkovateľ zariadenia alebo organizátor hromadného podujatia oprávnený nahliadnuť.

**Proti rozhodnutiam je možné sa odvolať podľa SP čl.87/1 do 14 dní*.***

**4. Správy KR**

1. KR oznamuje, že **licenčné semináre**(prezenčné časti)pre odbornú prípravu, resp. opakovanú odbornú prípravu**Delegátov zväzu - licencia A**sa budú konať**24.7.2021 v Košiciach** ( VsFZ, Alejová 2, 042 96 Košice )a**31.7.2021 v Nitre**( Hotel Agroinštitút, Akademická 4, 949 01 Nitra )**. Výška platby** za seminár je **50 eur**.

Záujemcovia sa môžu prihlasovať na emailovej adrese člena KD **p. Jaroslava Švarca - jsvarc238@gmail.com**, zaslaním **záväznej prihlášky**, **najneskôr do 20.6.2021**. Súčasne so zaslaním prihlášky, je potrebné **uskutočniť platbu** na číslo účtu **SK79 1100 0000 0026 1079 9963**. Do poznámky je potrebné uviesť meno prihláseného účastníka.

Všetky potrebné tlačivá k prihlasovaniu sú dostupné na stránke **www.futbalsfz.sk**, v sekcii komisie a iné orgány / odborné komisie SFZ / komisia delegátov. Noví záujemcovia musia na seminári predložiť prehlásenie o bezúhonnosti, potvrdenie o zdravotnom stave a doklad o najvyššom dosiahnutom vzdelaní (vyžaduje sa minimálne maturitné vysvedčenie) . Ďalšie pokyny, ako aj študijné materiály k seminárom, budú prihláseným účastníkom zaslané emailovou poštou. **Zaslaním prihlášky** sa považuje účasť na seminári za **záväznú**, s povinnosťou vykonania platby, a to aj v prípade, ak sa záujemca o získanie licencie na seminár nedostaví.

2. KR oznamuje **delegovaným osobám**, že im **nevyplýva** podľa nariadení RÚVZ **žiadna povinnosť kontrolovania opatrení na stretnutiach**. **Jedinou povinnosťou delegovaným osôb je dostaviť sa na stretnutia s platným negatívnym PCR alebo antigénovým testom, podľa nariadení RÚVZ**. Výnimku s testovania majú osoby uvedené vo vyhláške ÚVZ SR č. 208, §7. („Ak táto vyhláška uvádza podmienku negatívneho výsledku antigénového testu na ochorenie COVID-19, je ho možné nahradiť potvrdeniami o nasledovných skutočnostiach: a) osoba bola zaočkovaná druhou dávkou mRNA vakcíny proti ochoreniu COVID-19 a od tejto udalosti uplynulo viac ako 14 dní, b) osoba bola zaočkovaná prvou dávkou vektorovej vakcíny proti ochoreniu COVID-19 a od tejto udalosti uplynulo viac ako 4 týždne, c) osoba je viac ako 14 dní po 1. dávke očkovania proti ochoreniu COVID-19 (mRNA alebo vektorovou vakcínou), ak bola prvá dávka očkovania podaná v intervale do 180 dní od prekonania ochorenia COVID-19, d) osoba prekonala ochorenie COVID-19 v období pred nie viac ako 180 dňami“).

3. **Ospravedlnenia**:

DZ Juraj Lučanský – 19.-20.06.2021, R Filip Takáč – 20.06.2021

**5. Správy DK**

**2020/21-055** DK trestá na podnet ŠTK FK V. Horeš finančnou pokutou 10 + 10 €, DP 59, rozpis ObFZ TV A6a (Veľaty-V. Horeš),

**2020/21-056** DK trestá na podnet ŠTK FK Tŕňa finančnou pokutou 10 + 10 €, DP 59, rozpis ObFZ TV A6a (Svätuše-Tŕňa),

**2020/21-057** DK trestá na podnet ŠTK FK Biel finančnou pokutou 10 + 10 €, DP 59, rozpis ObFZ TV A6a (Borša-Biel),

**2020/21-058** DK mení trest z nepodmienečného na podmienečný 3 mesiace na dobu 1 mesiac : Ferko D (1420644), Veľaty od 17.6.2021 + poplatok 10 € (DP čl.40/1,2,3),

**2020/21-059** DK uvoľňuje činnosť a mení trest na 2 stretnutia PODMIENEČNE na dobu 3 mesiace: Himaľ D.(1390435), Veľaty od 17.6.2021 + poplatok 10 € (DP čl.40/1,2,3),

**2020/21-060** DK trestá 1 stretnutie NEPO: Paľovčík T. (1252936), Hraň od 14.6.2021+ poplatok 10 € (DP čl.46/2)

**2020/21-061** DK na podnet VV zo dňa 17.06.2021 mení finančnú pokutu pre futbalové kluby TJ Družstevník Parchovany, TJ Družstevník Plechotice a TJ Svätuše na 10 + 10 € (uznesenia č. 2020/21-052, 2020/21-053, 2020/21-054)

**Odvolanie proti rozhodnutiu DK (okrem rozhodnutí podľa čl. 37/3,5 alebo 8 DP) sa podáva na DK ObFZ, v lehote do 7 dní odo dňa oznámenia rozhodnutia disciplinárnej komisie (čl. 84 ods. 1 DP)**